Ungheni, Mureș

Ungheni, mai demult Nirașteu, (în ; în ), este un oraș în județul Mureș, Transilvania, România, format din localitățile componente Cerghid, Cerghizel, Morești, Recea, Șăușa, Ungheni (reședința) și Vidrasău.

Localizare 
Orașul se află în partea central-vestică a județului Mureș, la distanța de  de municipiul Târgu Mureș pe DN15 și  de nodul rutier al Autostrăzii A3 (Aeroport), la confluența râurilor Niraj și Mureș.

Aeroportul Internațional „Transilvania” Târgu Mureș se găsește în intravilanul localității Vidrasău, aflată în componența orașului Ungheni.

Istoric 

Localitatea este atestată documentar din anul 1264 sub denumirea de Naradtew. În 1505 se figurează ca Nyaradthew, iar pe Harta Iozefină apare ca Nyár-Tő.

Localitatea a fost devastată în 1601 de armata condusă de generalul Basta. Localnicii au fost omorâți, iar biserica medievală a fost distrusă. Trupele lui  aflate în război cu Principatul Transilvaniei au devastat în 1661 biserica reconstruită de romano-catolicii din Ungheni.

Pe Harta Iosefină a Transilvaniei din 1769-1773 (Sectio 142), localitatea a apărut sub numele de „Nyár-To”.

Între anii 1858-1864 comunitatea română unită (greco-catolică) din localitate a construit biserica din piatră cu hramul Sfânta Treime. În anul 1948 monumentul istoric respectiv a fost trecut de autoritățile comuniste în folosința Bisericii Ortodoxe Române, care a început demolarea sa în luna mai a anului 2008.

Demografie 

Conform recensământului efectuat în 2021, populația orașului Ungheni se ridică la 7.007 locuitori, în creștere față de recensământul anterior din 2011, când fuseseră înregistrați 6.945 de locuitori. Majoritatea locuitorilor sunt români (70,29%), cu minorități de romi (13,87%) și maghiari (5,39%), iar pentru 10,39% nu se cunoaște apartenența etnică. Din punct de vedere confesional, majoritatea locuitorilor sunt ortodocși (78,48%), cu minorități de reformați (5,89%), romano-catolici (1,54%) și greco-catolici (1,14%), iar pentru 10,8% nu se cunoaște apartenența confesională.

Politică și administrație 
Orașul Ungheni este administrat de un primar și un consiliu local compus din 15 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Evoluție istorică 
La recensământul din 1930 au fost înregistrați 1.212 locuitori, dintre care 866 români, 216 maghiari, 100 țigani și 30 evrei. Sub aspect confesional populația era alcătuită din 920 greco-catolici, 115 reformați, 111 romano-catolici, 33 ortodocși, 30 mozaici și 3 adventiști.

Obiective turistice 
 Vărsarea râului Niraj în Mureș
 Biserica reformată
 Biserica romano-catolică „Martirii din Kassa”
 Mănăstirea „Adormirea Maicii Domnului” din Recea

Personalități 
S-au născut în localitate:
 Erasmus Gyula Nyárády (1881 - 1966), botanist, cercetător, membru al Academiei Române
 Ioan Botoș (1870 - 1961), deputat în Marea Adunare Națională de la Alba Iulia 1918
 Ioan Iacob (învățător) (1891 - 1969), deputat în Marea Adunare Națională de la Alba Iulia 1918

Localități înfrățite 
Orașul Ungheni este înfrățit cu următoarele localități:
 Carmiano

Vezi și 
 Localități din România cu nume schimbate
 Biserica de lemn din Cerghizel

Note

Legături externe 
 

Ungheni
Ungheni
Ungheni
Ungheni